Liga Pusat

Liga Pusat (bahasa Jepun: セントラル・リーグ, Sentoraru Rīgu; ) atau  merupakan salah satu daripada dua liga besbol yang membentuk Nippon Professional Baseball (NPB) di Japan. Juara kejuaraan liga akan menentang juara Liga Pasifik bagi menentukan pemenang Japan Series yang diadakan pada steiap tahun. Kini, ia terdiri daripada enam buah pasukan dari seluruh Jepun. Liga ini tidak seperti Liga Pasifik yang tidak membenarkan designated hitter digunakan ketika aksi tuan rumah Liga Pusat.

Sejarah 
Liga Pusat Jepun telah ditubuhkan pada 1949 yang terdiri daripada lapan buah pasukan: empat pasukan daripada Japanese Baseball League sebelum ini iaitu Chunichi Dragons, Hanshin Tigers, Yomiuri Giants dan Shochiku Robins (dulunya Taiyō Robins) dan empat pasukan baru iaitu Hiroshima Carp, Kokutetsu Swallows, Nishi Nippon Pirates dan Taiyō Whales.

Pasukan Nishi Nippon Pirates hanya wujud selama satu musim dan mereka menduduki tempat keenam liga pada 1950. Pada musim berikutnya, ia bergabung dengan pasukan baru yang juga dari Fukuoka, Nishitetsu Clippers (anggota Liga Pasifik untuk membentuk pasukan Nishitetsu Lions yang menyertai Liga Pasifik. Perkembangan ini telah mengurangkan bilangan pasukan Liga Pusat kepada tujuh pasukan.

Ryuji Suzuki telah menjadi presiden Liga Pusat pada 1952.

Pada tahun 1952, satu keputusan mengumumkan sekiranya mana-mana pasukan menamatkan musim dengan rekod peratus kemenangan di bawah kadar .300, maka ia harus dibubarkan atau bergabung dengan pasukan lain. Pasukan Shochiku Robins telah terhumban dalam kancah ini lalu ia bergabung dengan Taiyō Whales untuk membentuk pasukan Taiyō Shochiku Robins pada Januari 1953. Hal ini membolehkan Liga Pusat hanya terdiri daripada enam pasukan sahaja.

Ryuji Suzuki mengumumkan persaraan sebagai presiden selepas 33 tahun menjawat jawatan tersebut.

Pada tahun 2007, Climax Series baru telah diperkenalkan. Siri playoff ini diinspirasikan daripada sistem playoff yang digunakan di Liga Pasifik pada 2004 untuk tiga pasukan teratas liga bagi menentukan satu pasukan yang akan mara ke Japan Series. Sistem lama memperlihatkan tiada aksi playoff postseason dan pemenang pennant akan layak ke Japan Series secara automatik.

Pasukan

Statistik

Catatan

Pautan luar 
  Official website
 Japanese Baseball Data Archive at The Baseball Guru
 List of players at Japanese Baseball

1